
Către,
BIROUL PERMANENT AL 
CAMEREI DEPUTAŢILOR


Vă înaintăm, alăturat, Raportul suplimentar II asupra propunerii legislative pentru modificarea alin.(5) al art.41 din din Legea nr.119/1996 cu privire la actele de stare de stare civilă, republicată, retrimisă comisiei în vederea examinării și depunerii  unui nou raport, cu adresa nr. Pl.x 475/2013 din 4 noiembrie 2015, înregistrată cu nr.4c-6/423 din 9 noiembrie 2015.
PREŞEDINTE,
Victor Paul DOBRE
COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 
	Bucureşti,
	22.12.2015

	Nr.
	4c-6/423


R A P O R T     S U P L I M E N T A R   II 
asupra propunerii legislative pentru modificarea alin.(5) al art.41 din din Legea nr.119/1996 cu privire la actele de stare de stare civilă, republicată

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică și amenajarea teritoriului a fost sesizată, prin adresa nr. Pl.x 475 din 11 noiembrie 2013, cu dezbaterea pe fond în procedură obişnuită, a propunerii legislative pentru modificarea alin.(5) al art.41 din din Legea nr.119/1996 cu privire la actele de stare de stare civilă, republicată.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
Propunerea legislativă a fost respinsă de Senat în şedinţa din 6 noiembrie 2013, în calitate de primă Cameră sesizată.

La întocmirea raportului Comisia a avut în vedere:

· avizul favorabil al Consiliului Legislativ (nr.426/22.05.2013)
· avizul favorabil al Comisiei pentru comunitățile de români din afara granițelor țării(nr.4c-18/573/20.11.2013)

· avizul negativ al Comisiei pentru egalitatea de şanse pentru femei şi bărbaţi (nr.37/486/11.12.2013)
· punctul de vedere negativ al Guvernului (nr.1251/18.07.2013)

Propunerea legislativă are ca obiect de reglementare modificarea art.41 alin. (5) din Legea nr.119/1996 cu privire la actele de stare civilă, republicată, urmărind asigurarea celerităţii procedurii de transcriere a actelor de stare civilă privind cetăţenii români care nu au avut niciodată domiciliul în România.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 18 martie 2014.
În urma dezbaterii, membrii Comisiei au hotărât, cu unanimitate de voturi, respingerea propunerii legislative pentru modificarea alin.(5) al art.41 din din Legea nr.119/1996 cu privire la actele de stare de stare civilă, republicată.

In ședința din ziua de luni, 8 decembrie 2014, Camera Deputaților, în temeiul art.70 din Regulamentul Camerei Deputaților, republicat, a hotărât retrimiterea propunerii legislative pentru modificarea alin.(5) al art.41 din din Legea nr.119/1996 cu privire la actele de stare de stare civilă, republicată Comisiei pentru administrație publică și amenajarea teritoriului, în vederea unei noi examinări și depunerii unui nou raport.

Comisia pentru administrație și amenajarea teritoriului a redezbătut inițiativa legislativă sus menționată și punctul de vedere al Guvernului în ședința din 21 aprilie 2015.

In urma dezbaterii, membrii comisiei au hotărât, cu unanimitate de voturi menținerea soluției din raportul inițial, respectiv respingerea propunerii legislative.
In ședința din ziua de miercuri, 4 noiembrie 2015, Camera Deputaților, în temeiul art.70 din Regulamentul Camerei Deputaților, republicat, a hotărât retrimiterea propunerii legislative pentru modificarea alin.(5) al art.41 din din Legea nr.119/1996 cu privire la actele de stare de stare civilă, republicată Comisiei pentru administrație publică și amenajarea teritoriului, în vederea unei noi examinări și depunerii unui nou raport.
Comisia pentru administrație și amenajarea teritoriului a redezbătut inițiativa legislativă sus menționată în ședința din 22 decembrie 2015.
La dezbaterile care au avut loc au participat ca invitați, în conformitate cu prevederile art. 55 din Regulamentul Camerei Deputaţilor, republicat, domnul Tiberiu Trifan  - Scretar de stat și Irina Alexe - secretar general adjunct în cadrul Ministerului Afacerilor Interne și Florin Baba - director adjunct  din cadrul  Direcției pentru evidența persoanelor și administrarea bazelor de date.

Cu ocazia dezbaterilor s-a constatat că activitatea de stare civilă nu este informatizată, fiind imposibilă evidența, la nivelul stării civile, a cererilor de transcriere a certificatelor și extraselor de stare civilă privind cetățenii care au dobândit/redobândit cetățenia română și nu au avut niciodată domiciliul în România. In acest sens se impune a se face distincție între cetățenii care au redobândit cetățenia română și cei care au dobândit cetățenia română și nu au avut niciodată domiciliul în România. 

Totodată s-a constatat că Legea nr.119/1996 a fost modificată și completată prin Legea nr.213/2013, prin care a fost modificat alin.(5) al art.41 și a fost introdus un nou alineat alin.(51) care se referă la transcrierea certificatelor și a extraselor de stare civilă privind cetățenii care au redobândit cetățenia română și care nu au avut niciodată domiciliul în România.
In urma dezbaterii și a opiniilor exprimate, membrii comisiei au hotărât, cu unanimitate de voturi menținerea soluției din rapoartele transmise anterior, respectiv respingerea propunerii legislative.

 În raport cu obiectul şi conţinutul reglementării, propunerea legislativă face parte din categoria legilor ordinare.
	PREŞEDINTE,
	                  SECRETAR,

	Victor Paul dobre
	Constantin AVRAM


Sef serviciu, Sofia Chelaru

Consilier parlamentar, Nicoleta Toma

